Toshkent hayvonot bog‘iga oziq-ovqat mahsulotlarini olib kirish taqiqlab qo‘yildi

Toshkent hayvonot bog‘idagi jonivorlarni zararli ovqatlardan himoya qilish maqsadida hayvonot bog‘i ma’muriyati tashrifchilarga oziq-ovqat mahsulotlarini olib kirishni taqiqlab qo‘ydi.

Qayd etilishicha, ko‘plab iltimos va ogohlantirishlarga qaramasdan, tashrifchilar jonivorlarning qafaslariga turli oziq-ovqat mahsulotlarini tashlashda davom etavergan va bu jonivorlarning ovqatdan zaharlanishiga ham olib kelgan. Shu sababli yuqoridagi taqiq kiritilgan.

Jonivorlarni o‘zlari oziqlantirishni istagan tashrifchilar hayvonot bog‘i hududida joylashgan sotuv nuqtalaridan maxsus tanlangan va alohida jonivorlar uchun mo‘ljallangan mahsulotlarni olishlari mumkin.